CELEX: 31997Y1206(01)
Language: el
Date: 1997-10-27 00:00:00
Title: Απόφαση του Διοικητικού Συμβουλίου για την πρόσβαση του κοινού στα έγγραφα του Ευρωπαϊκού Ιδρύματος Κατάρτισης

Avis juridique important

|

31997Y1206(01)

Απόφαση του Διοικητικού Συμβουλίου για την πρόσβαση του κοινού στα έγγραφα του Ευρωπαϊκού Ιδρύματος Κατάρτισης  

Επίσημη Εφημερίδα αριθ. C 369 της 06/12/1997 σ. 0010 - 0011

ΑΠΟΦΑΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ για την πρόσβαση του κοινού στα έγγραφα του Ευρωπαϊκού Ιδρύματος Κατάρτισης (97/C 369/11)(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΙΔΡΥΜΑ ΚΑΤΑΡΤΙΣΗΣ,Έχοντας υπόψη:τη δήλωση για το δικαίωμα πρόσβασης στις πληροφορίες, που έχει προσαρτηθεί στην τελική πράξη της συνθήκης για την Ευρωπαϊκή Ένωση, στην οποία υπογραμμίζεται ότι η διαφάνεια της διαδικασίας λήψης αποφάσεων ενισχύει τη δημοκρατικότητα των οργάνων καθώς και την εμπιστοσύνη του κοινού προς το διοικητικό μηχανισμό,ότι τα Ευρωπαϊκά Σύμβούλια του Μπίρμινγχαμ και του Εδιμβούργου καθόρισαν ορισμένες αρχές για την προώθηση μιας Ευρώπης που θα βρίσκεται πλησιέστερα προς τους πολίτες της,ότι τα συμπεράσματα του Ευρωπαϊκού Συμβουλίου της Κοπεγχάγης, τα οποία επιβεβαιώνουν την αρχή μιας όσον το δυνατόν ευρύτερης πρόσβασης των πολιτών στις πληροφορίες, καλούν την Επιτροπή και το Συμβούλιο να λάβουν σύντομα τα μέτρα που απαιτούνται για την υλοποίηση της αρχής αυτής,Εκτιμώντας:ότι οι αρχές αυτές δεν θίγουν τις διατάξεις που ισχύουν όσον αφορά την πρόσβαση στους φακέλους οι οποίοι αφορούν άμεσα πρόσωπα που έχουν ειδικό συμφέρον 7ότι οι αρχές αυτές θα πρέπει να τεθούν σε εφαρμογή, τηρουμένων στο ακέραιο των διατάξεων περί απορρήτων πληροφοριών 7ότι η παρούσα απόφαση αποτελεί συμπληρωματικό στοιχείο της πολιτικής τους στους τομείς της πληροφόρησης και της επικοινωνίας του Ευρωπαϊκού Ιδρύματος Κατάρτισης,ΑΠΟΦΑΣΙΖΕΙ:Άρθρο 1 Το κοινό θα έχει την ευρύτερη δυνατή πρόσβαση στα έγγραφα που βρίσκονται στην κατοχή του Ευρωπαϊκού Ιδρύματος Κατάρτισης (στο εξής «Ίδρυμα»).Ως «έγγραφο» νοείται κάθε γραπτό κείμενο, ανεξάρτητα από το χρησιμοποιούμενο υλικό φορέα, που περιέχει υφιστάμενα στοιχεία και βρίσκεται στην κατοχή του Ιδρύματος.Η παρούσα απόφαση δεν εφαρμόζεται σε έγγραφα του Ιδρύματος που έχουν δημοσιευτεί από την Υπηρεσία Επισήμων Εκδόσεων των Ευρωπαϊκών Κοινοτήτων.Άρθρο 2 1. Κάθε αίτηση για πρόσβαση σε έγγραφο υποβάλλεται γραπτώς στο διευθυντή του Ιδρύματος.Η αίτηση πρόσβασης σε ένα εγγραφο πρέπει να διατυπώνεται κατά τρόπο αρκετά ακριβή και να περιέχει στοιχεία που να επιτρέπουν τον προσδιορισμό του ή των συγκεκριμένων εγγράφων.Ο διευθυντής καλεί, ενδεχομένως, τον αιτούντα να διευκρινίσει περαιτέρω την αίτησή του.2. Ο αιτών ενημερώνεται γραπτώς, εντός ενός μηνός, από το διευθυντή κατά πόσον η αίτησή του έγινε αποδεκτή.Εάν το έγγραφο που βρίσκεται στην κατοχή του Ιδρύματος περιέχει δραστηριότητες αναληφθείσες μετά από συμφωνία του Ιδρύματος με κράτος μέλος, όργανο ή οργανισμό της Κοινότητας ή άλλο εθνικό ή διεθνή φορέα, ζητείται η έγκρισή τους πριν από οποιαδήποτε απόφαση.3. Η παράλειψη απάντησης εντός ενός μηνός από την υποβολή αίτησης για πρόσβαση σε έγγραφα ισοδυναμεί με απορριπτική απόφαση.4. Εάν ο διευθυντής αποφασίσει να απορρίψει αίτηση, η αρνητική απόφαση είναι δεόντως αιτιολογημένη και αναφέρει ρητά τα ένδικα μέσα, ήτοι την προσφυγή ενώπιον του Δικαστηρίου και την παρέμβαση του Διαμεσολαβητή, υπό τις προϋποθέσεις που προβλέπονται στα άρθρα 173 και 138ε της συνθήκης για την ίδρυση της Ευρωπαϊκής Κοινότητας.5. Η πρόσβαση του αιτούντος στα έγγραφα πραγματοποιείται είτε με χρήση επί τούτου είτε με την αποστολή αντιγράφου με έξοδά του. Μπορεί να επιβληθεί η καταβολή αντιτίμου εντός ορισμένων ευλόγων ορίων.Εάν ο αιτών επιθυμεί να συμβουλευτεί κάποιο έγγραφο εντός των εγκαταστάσεων του Ιδρύματος, το Ίδρυμα προβαίνει στις απαιτούμενες ενέργειες για την εξυπηρέτησή του.6. Κατόπιν διαβούλευσης με τους αιτούντες, το Ίδρυμα βρίσκει δίκαιη λύση προκειμένου να δοθεί συνέχεια σε επαναλαμβανόμενες αιτήσεις ή/και αιτήσεις που αφορούν πολυσέλιδα έγγραφα.7. Το Ίδρυμα μπορεί να ορίσει ότι το πρόσωπο στο οποίο κοινοποιείται το έγγραφο δεν μπορεί να ανατυπώσει ή να χρησιμοποιήσει για εμπορικούς σκοπούς το εν λόγω έγγραφο χωρίς προηγούμενη άδεια του Ιδρύματος.8. Εάν το έγγραφο που βρίσκεται στην κατοχή του Ιδρύματος προέρχεται από φυσικό ή νομικό πρόσωπο, κράτος μέλος, κοινοτικό όργανο ή οργανισμό ή άλλο εθνικό ή διεθνή φορέα, η αίτηση παραπέμπεται στην υπηρεσία σύνταξης.Άρθρο 3 Το Ίδρυμα αρνείται την πρόσβαση σε έγγραφο του οποίου η κοινολόγηση είναι δυνατόν να αποβεί εις βάρος:- της προστασίας του δημοσίου συμφέροντος (δημόσια ασφάλεια, διεθνείς σχέσεις, νομισματική σταθερότητα, δικαστικές διαδικασίες, επιθεωρήσεις και έρευνες),- της προστασίας του προσώπου και της ιδιωτικής ζωής,- της προστασίας του απορρήτου στον εμπορικό και βιομηχανικό τομέα,- της προστασίας των οικονομικών συμφερόντων της Κοινότητας,- της προστασίας της εχεμύθειας που ζητά το φυσικό ή νομικό πρόσωπο το οποίο παρέσχε την πληροφορία ή που απαιτείται από τη νομοθεσία του κράτους μέλους το οποίο παρέσχε την πληροφορία.Το Ίδρυμα μπορεί επίσης να αρνηθεί την πρόσβαση προκειμένου να εξασφαλιστεί η προστασία του συμφέροντος του Ιδρύματος σε συνάρτηση με το απόρρητο των διαδικασιών του.Άρθρο 4 Η παρούσα απόφαση αρχίζει να ισχύει από την 1η Νοεμβρίου 1997. Δημοσιεύεται στην Επίσημη Εφημερίδα των Ευρωπαϊκών Κοινοτήτων.Τορίνο 27 Οκτωβρίου 1997.Για το Διοικητικό Συμβούλιο τουΕυρωπαϊκού Ιδρύματος ΚατάρτισηςThomas O'DWYER